เมืองไทย รับแม้ไม่ใช่คนเก่ง แต่มีดีที่ความมุ่งมั่น
ขุนศอกผีดิบ เมืองไทย พี.เค.แสนชัยมวยไทยยิม ขึ้นรับรางวัล คู่มวยดุเดือด กกท. ตอกย้ำความเป็นนักมวยแถวหน้าของประเทศ แต่เจ้าตัวกลับยอมรับซื่อๆ ผมไม่เก่ง ไม่ฉลาด แต่ผมมีความพยายามและความมุ่งมั่น อ่อนน้อมถ่อมตนสไตล์ แบบนี้ถึงได้เข้าไปนั่งอยู่ในใจแฟนมวยเต็มๆ,นานทีปีหนจะได้เห็น เมืองไทย พี.เค.แสนชัยมวยไทยยิม ใส่สูทแต่งหล่อเพื่อขึ้นรับรางวัล คู่มวยดุเดือด คู่กับ กุหลาบดำ ส.จ.เปี๊ยกอุทัย ในงานเชิดชูเกียรติ วันมวยไทย ครั้งที่ 7 ของสำนักงานคณะกรรมการกีฬามวย การกีฬาแห่งประเทศไทย (กกท.) โดยรางวัลนี้พิจารณาจากไฟต์ที่ทั้งคู่เจอกันครั้งแรกเมื่อวันที่ 5 มิ.ย.61 ที่สนามมวยเวทีลุมพินี และผลการแข่งขันออกมาเสมอ ซึ่งหลังจากนั้นทั้งคู่พบกันอีก 2 ครั้งและผลัดแพ้ผลัดชนะ,นักชกหนุ่มวัย 25 ปีจาก อ.หนองกี่ จ.บุรีรัมย์ เริ่มฝึกมวยไทยตั้งแต่วัยเพียง 7 ขวบโดยพ่อผู้มีใจรักมวยไทย แม้ไม่เคยผ่านสังเวียนแม้สักครั้ง ในวันที่ขึ้นเวทีแข่งขันครั้งแรก เมืองไทย ไม่ได้รับการชูมือแต่เงินค่าตัว 150 บาท ทำให้เจ้าตัวรู้ในทันทีว่า นี่คือหนทางที่จะสามารถช่วยเหลือและแบ่งเบาภาระครอบครัวที่กำลังยากลำบากได้,เพื่ออนาคตบนเส้นทางนักสู้ เมืองไทย จำต้องจากบ้าน และเดินทางเข้าสู่เมืองหลวงในวัย 15 ปีพร้อมด้วยดีกรีการศึกษาแค่ชั้น ม.3 แต่นั่นไม่ได้เป็นอุปสรรคสำหรับพรแสวงด้านการชกมวย ซึ่งเจ้าตัวกวาดรางวัลมากมายทั้งแชมป์ประเทศไทย, ลุมพินี, ช่อง 7 สี, รางวัลนักมวยยอดเยี่อด กกท. และยอดมวยลุมพินี,ชื่อเสียงของ เมืองไทย พี.เค.แสนชัยมวยไทยยิม ไม่ได้หยุดเพียงเท่านั้น เขาได้รับโอกาสจากองค์กรศิลปะการต่อสู้ระดับโลกอย่าง วัน แชมเปียนชิพ ให้เซ็นสัญญาเข้าร่วมเป็นนักชก ในชุดวัน ซูเปอร์ ซีรีส์ โชว์ฝีไม้ลายมือด้านมวยไทยผ่านสายตาแฟนกีฬาจากนานาประเทศเมื่อปีที่ผ่านมา,ผมไม่เก่ง ไม่ฉลาด แต่มีความพยายามและความมุ่งมั่นครับ ผมต้องขอบคุณเสี่ยแขกที่ให้การสนับสนุน ขอบคุณแฟนมวยที่ตามเชียร์และให้กำลังใจมาตลอด ทั้งทางเฟซบุ๊กที่เข้ามาคอมเมนท์เป็นกำลังใจ ทำให้ผมอยากเดินหน้าสู้ต่อไป ขอบคุณมากครับ,สำหรับ แฟนๆ ที่ชื่นชอบในความมานะพยายามและอ่อนน้อมถ่อมตนของ เมืองไทย พี.เค.แสนชัยมวยไทยยิม และต้องการส่งกำลังใจให้นักชกวัย 24 ปีคนนี้ ติดตามได้ที่เฟซบุ๊ก Nutthamon Rongsupan พร้อมติดตามผลงานบนสังเวียนระดับโลก วัน แชมเปียนชิพ ที่ www.onefc.com
ขุนศอกผีดิบ เมืองไทย พี.เค.แสนชัยมวยไทยยิม ขึ้นรับรางวัล คู่มวยดุเดือด กกท. ตอกย้ำความเป็นนักมวยแถวหน้าของประเทศ
ขุนศอกผีดิบ,เมืองไทย พี.เค.แสนชัยมวยไทยยิม,วัน แชมเปียนชิพ